stanford-oval/wikipedia huggingface dataset:
Ezekiel Elliott
Muuta

Elliottin isoisä Leon Huff pelasi koripalloa ammattilaisena Suomessa, ja hänellä on Korisliigassa tilillään 327 runkosarjaottelua. Huffin poika Shawn Huff on Suomen koripallomaajoukkueen kapteeni ja Elliottin eno.
Franklin Standard

| Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Maa:   Kuuba> Miesten koripallo. |
| --- | --- | --- | --- |
|  Pronssia | München 1972 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Cali 1971 |  |  |
Franklin Standard Johnson (8. kesäkuuta 1949 Havanna – 7. lokakuuta 2021) oli kuubalainen koripalloilija ja olympiamitalisti.
Standard voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Méxicon kesäolympialaisissa 1968 ja vuoden 1970 MM-kilpailuissa.
Aiheesta muualla

Profiili FIBA Archive (englanniksi)
Kuuban joukkue – Kesäolympialaiset 1972
4 Domecq |
5 R. Herrera |
6 Roca |
7 Chappé |
8 Álvarez |
9 Cañizares |
10 Pérez |
11 Calderón |
12 T. Herrera |
13 Varona |
14 Urgellés |
15 Standard |
Valmentaja Ortega
Etelänleinikki

| Etelänleinikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Leinikit Ranunculus
Laji::  sardous
Kaksiosainen nimi
 Ranunculus sardous  Crantz 
Katso myös
   Etelänleinikki Wikispeciesissä   Etelänleinikki Commonsissa 
Infobox OKNimi-testi OK: 
Etelänleinikki (Ranunculus sardous, syn. R. philonotis, R. pseudobulbosus, R. sardous ssp. xatardii) on yksivuotinen, kosteiden kasvupaikkojen leinikkilaji. Etelänleinikki on myrkyllinen kasvi.
Ulkonäkö ja koko

Yksivuotinen etelänleinikki kasvattaa useita noin 15–30 cm pitkiä varsia. Varret ovat pystyjä, pitkähaaraisia ja tyviosastaan siirottavakarvaisia. Aluslehtiä on 2–5 kappaletta, ja niiden lapa on 2–5 cm pitkä ja kolmisorminen. Lehdykät ovat kolmihalkoisia ja hampaisia, keskilehdykkä on tavallisesti melko pitkäruotinen. Myös varren yläosassa on jonkin verran lehtiä. Niiden lehdykät ovat melko kapea- ja niukkaliuskaisia. Aivan ylimmät lehdet ovat kolmisormisia ja ehytlehdykkäisiä. Kukkaperä on uurteinen ja kukkapohjus on karvainen. Kukkia etelänleinikillä on vähän. Kooltaan ne ovat 15–25 mm leveitä ja niissä on kaksi kehäkiehkuraa. Kukan verhiö on viisilehtinen, verholehdet ovat taakäänteisiä, vaaleita ja valkokarvaisia. Myös terälehtiä on viisi kappaletta. Terälehdet ovat väriltään vaaleankeltaisia, vastapuikeita ja niissä on mesikuoppa. Etelänleinikki kukkii Suomessa heinä-syyskuussa. Hedelmistössä on 1,5–2,3 mm:n pituisia pähkylöitä, joissa on lyhyt, käyrä ota. Pähkylän reunaa kiertää rivi nystyjä.
Suomessa tavattavista leinikkikasveista etelänleinikki muistuttaa suuresti mäkileinikkiä (Ranunculus bulbosus), joka kuitenkin on monivuotinen ja sen varren tyvi on mukulamainen.
Levinneisyys

Alkuperäislajina etelänleinikkiä kasvaa Euroopassa Espanjasta ja Ison-Britannian etelä- ja keskiosista Bulgariaan, Romaniaan, Länsi-Ukrainaan, Puolaan ja Tanskaan. Myös Pohjois-Afrikassa Tunisiasta länteen se on alkuperäislaji. Tulokkaana etelänleinikki on levinnyt myös Norjan, Ruotsin ja Suomen keskiosiin, sekä Pohjois-Amerikkaan lähinnä mantereen itä- ja kaakkoisosiin.
Suomessa etelänleinikki on harvinainen tulokas, jota on tavattu muutamin paikoin eri puolella maata muun muassa Pohjanlahden satamakaupungeissa ja Etelä-Suomen sisämaassa.
Elinympäristö

Etelänleinikin tyypillisiä kasvuympäristöjä ovat lajin alkuperäisellä kasvuseudulla rannikkoseutujen kosteat, suolapitoiset ja hiekkaiset pellot, laitumet, sorakuopat, ojat ja somerikkoiset rannat. Suomessa etelänleinikkiä tavataan tulokkaana myllyillä, satamissa ja kaatopaikoilla. Laji on kalkinsuosija.
Aiheesta muualla

Kasviatlas 2016: Etelänleinikin (Ranunculus sardous) levinneisyys Suomessa
ITIS: Ranunculus sardous (englanniksi)
United States Department of Agriculture (USDA): Ranunculus sardous (englanniksi)
Flora of China: Ranunculus sardous (englanniksi)
Etelänleinikin kukassa verholehdet ovat taakäänteisiä.
Frankliniat

| Frankliniat |
| --- | --- |
 Franklinia (Franklinia alatamaha)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Teekasvit Theaceae
Tribus::  Gordonieae
Suku::  Frankliniat Franklinia  W.Bartram ex Marshall
Katso myös
   Frankliniat Wikispeciesissä   Frankliniat Commonsissa 
Infobox OKNimi-testi OK: 
Frankliniat (Franklinia) on teekasvien (Theaceae) heimoon kuuluva pieni kasvisuku. Sukuun kuuluu vain yksi laji, franklinia (Franklinia alatamaha), joka tosin on kuollut luonnosta sukupuuttoon, ja kaikki sen yksilöt ovat istutusperäisiä.
Frankliniat ovat läheistä sukua laakerikamelioille (Gordonia) ja kesäkamelioille (Stewartia).
Franklinioiden suku on nimetty yhdysvaltalaisen Benjamin Franklinin mukaan.
Aiheesta muualla

Laji.fi: Frankliniat (Franklinia)
Flydubain lento 981

| Flydubain lento 981 |
| --- | --- |
 Onnettomuuskone A6-FDN vuonna 2011.
Yhteenveto
Päivämäärä:  19. maaliskuuta 2016
Onnettomuustyyppi:  miehistön virhe, maahansyöksy
Tapahtumapaikka:   Rostov-na-Donu, Venäjä
 :  47°15′30″N, 39°49′6″E
Lähtöpaikka:   Dubain kansainvälinen lentoasema, Dubai, Yhdistyneet arabiemiirikunnat
Määränpää:   Rostov-na-Donun lentoasema, Rostov-na-Donu, Venäjä
Kuolleita:  62 (kaikki)
Loukkaantuneita:  0
Eloonjääneitä:  0
Lentokone
Konetyyppi:  Boeing 737-8KN
Lentoyhtiö:  Flydubai
Rekisteritunnus:  A6-FDN
Matkustajia:  55
Miehistöä:  7
Flydubain lento 981 oli Flydubain reittilento Dubain kansainväliseltä lentoasemalta Rostov-na-Donun lentoasemalle. 19. maaliskuuta 2016 lentoa operoinut Boeing 737-8KN syöksyi maahan yrittäessään lähestymistä, ja kaikki 62 koneessa ollutta kuolivat.
Lento

Lento 981 oli aikataulutettu lähtemään Dubain kansainväliseltä lentoasemalta 18. maaliskuuta 2016 kello 21.45 (UTC+4). Lennon oli määrä saapua Rostov-na-Donun lentoasemalle kello 01.20 (UTC+3) seuraavana päivänä. Lento lähti Dubaista 35 minuuttia myöhässä kello 22.20.
Hälytys lentokoneen tuuliväänteestä varoittavasta järjestelmästä pakotti lentäjät hylkäämään laskeutumisen muutaman kilometrin päässä kiitotiestä. Kone ohjattiin lentämään odotuskuviota kentän läheisyyteen, odottamaan sään paranemista. Samaan aikaan Aeroflotin lento 1166 teki kolme epäonnistunutta laskeutumisyritystä, jonka jälkeen se ohjattiin läheiselle Krasnodarin kansainväliselle lentoasemalle kello 02.59.
Noin kaksi tuntia myöhemmin, lennon 981 toisen laskeutumisyrityksensä aikana, ilman nopeus yhtäkkiä kasvoin 23 solmua (43 km/h), joka johti taas vaaralliseen tuuliväänteeseen. Toisin kuin ensimmäisellä ylösvedolla, koneen laskutelineet vedettiin nyt sisään ja laipan säätöä vähennettiin. Tämän johdosta lentokoneen nokka nousi merkittävästi ylöspäin, jolloin lentävän kapteenin täytyi painaa ohjaussauvalla huomattavasti vastaan. Kapteeni sai painettua nokan alas, mutta jatkoi painamista, joka johti 45 asteen syöksyyn kohti maata. 19. maaliskuuta kello 03.42 kone iskeytyi kiitorataan ja syttyi palamaan. Koneen osia lensi joka puolelle kiitorataa.
Kaikki 62 kyydissä ollutta (55 matkustajaa ja seitsemän miehistön jäsentä) kuolivat. Matkustajista 44 oli venäläisiä.
Aiheesta muualla

Wikimedia Commonsissa on kuvia tai muita tiedostoja aiheesta .
Virallisia lausuntoja Flydubai. (englanniksi, arabiaksi, venäjäksi)
Virallinen luettelo uhreista Venäjän hätätilaministeriö. Arkistoitu 22.3.2016. Viitattu 21.3.2016. (englanniksi)
Onnettomuustutkinnan tiedot Valtioiden välinen ilmailukomitea. (englanniksi)
← 2015  Vuoden 2016 lento-onnettomuudet ja vaaratilanteet  2017 →
| 0 | 1 | 2 | 3 |
| --- | --- | --- | --- |
|  West Air Swedenin lento 294 (8.1.)  USMC:n helikopterionnettomuus (14.1.)  Daallo Airlinesin lento 159 (2.2.)  Tara Airin lento 193 (24.2.)  True Aviationin An-26-onnettomuus (9.3.)  Ecuadorin armeijan Arava-onnettomuus (15.3.)  Flydubain lento 981 (19.3.)  EgyptAirin lento 181 (29.3.)  Îles de la Madeleinen MU-2-onnettomuus (29.3.)  |  Batik Airin lento 7703 (4.4.)  Sunbird Aviationin onnettomuus (13.4.)  CHC Helikopter Servicen lento 241 (29.4.)  Silk Way Airlinesin An-12-onnettomuus (18.5.)  EgyptAirin lento 804 (19.5.)  Korean Airin lento 2708 (27.5.)  Kolumbian armeijan helikopterionnettomuus (26.6.)  Singapore Airlinesin lento 368 (27.6.)  |  Venäjän hätätilaministeriön Il-76-onnettomuus (1.7.)  Intian ilmavoimien An-32 (22.7.)  Lockhartin kuumailmapallo-onnettomuus (30.7.)  Emirates Flight 521 (3.8.)  ASL Airlines Hungaryn lento 7332 (5.8.)  Skol Airlinesin Mi-8-onnettomuus (21.10.)  Maltan Fairchild Merlin -onnettomuus (24.10.)  American Airlinesin lento 383 (28.10.)  |  FedEx Expressin lento 910 (28.10.)  Alfa Indonesian DHC-4-onnettomuus (31.10.)  LaMian lento 2933 (29.11.)  Pakistan International Airlinesin lento 661 (7.12.)  Indonesian ilmavoimien C-130-onnettomuus (18.12.)  Aerosucren lento 157 (20.12.)  Afriqiyah Airwaysin lento 209 (23.12.)  Venäjän puolustusministeriön Tu-154-onnettomuus (25.12.)  |
Gichin Funakoshi

Gichin Funakoshi vuonna 1924.
Gichin Funakoshi (jap. 船越 義珍, Funakoshi Gichin) (10. marraskuuta 1868 – 26. huhtikuuta 1957) oli Shotokan karatetyylisuunnan perustaja. Funakoshi on yksi tunnetuimpia Okinawalaisia karatekoja. Hän esitteli karaten manner-Japanissa vuonna 1922.
Gedeon Burkhard

Gedeon Burkhard (s. 3. heinäkuuta 1969 München) on saksalainen televisionäyttelijä. Hän on tunnettu pääasiassa Alex Brandtnerin roolista itävaltalais-saksalaisessa tv-sarjassa Poliisikoira Rex vuosina 1998–2001. Hän näytteli Wilhelm Wickiä elokuvassa Kunniattomat paskiaiset.
Gedeon Burkhard syntyi vuonna 1969 Münchenissä ja opiskeli sisäoppilaitoksessa Englannissa. Vuonna 1979 hän esiintyi kymmenvuotiaana saksalaisessa tv-sarjassa Veri ja kunnia (Blut und Ehre). Managerina toimi hänen isänsä Wolfgang Burkhard.
Asuessaan Yhdysvalloissa 1990-luvulla Burkhard työskenteli useissa rooleissa saamatta juurikaan tunnustusta. Hän avioitui Las Vegasissa, mutta erosi jo neljän kuukauden kuluttua. Sitten Burkhard muutti Wieniin esiintyäkseen sarjassa Poliisikoira Rex ja asuikin siellä viisi vuotta. Poistuttuaan sarjasta hän muutti Berliiniin. Kölnissä Burkhard näytteli tv-sarjassa Alarm für Cobra 11 - Die Autobahnpolizei salapoliisi Chris Ritteriä, kunnes roolihahmo käsikirjoitettiin kuolleeksi Burkhardin halutessa lopettaa roolin esittämisen marraskuussa 2007.
Vuoden 2007 jälkeen hän palasi Berliiniin, sillä tahtoi olla lähellä ainoaa tytärtään, Gioiaa. Näyttely kutsui häntä taas, ja Burkhard esiintyi Quentin Tarantinon elokuvassa Kunniattomat paskiaiset (2009). 2010-luvulla hän on näytellyt muun muassa italialaissarjassa La Narcotici.
Fortitude – ikiroudan kirous

| Fortitude – ikiroudan kirous> Fortitude |
| --- | --- |

Tyyli:  psykologinen jännityssarja
Kestoaika:  48 min
Luoja(t):  Simon Donald
Pääosissa:  Richard Dormer Sofie Gråbøl Stanley Tucci Michael Gambon
Alkuperämaa:  Iso-Britannia
Alkuperäiskieli:  englanti
Verkko:   Sky Atlantic  Yle TV1, Yle TV1 HD
Esitetty:   29. tammikuuta 2015 – 9. huhtikuuta 2015  22. huhtikuuta 2015 – 8. heinäkuuta 2015
Tuotantokausia:  3
Jaksoja:  22
Ikäraja:  
Tunnuskappale:  Peeling Off the Layers (Wildbirds & Peacedrums)
Tuotanto
Tuottaja(t):  Matthew Bird
Ohjaaja(t):  Sam Miller
Käsikirjoittaja(t):  Simon Donald Stephen Brady Tom Butterworth Chris Hurford Ben Richards
Säveltäjä(t):  Ben Frost
Tuotantoyhtiö(t):  Fifty Fathoms Tiger Aspect Productions
Aiheesta muualla
Virallinen sivusto
IMDb 
Fortitude – ikiroudan kirous (engl. Fortitude) on brittiläinen television rikossarja, jota alettiin esittää vuonna 2015. Lajityypiltään Fortitude on psykologinen jännityssarja. Tapahtumat sijoittuvat Norjan Huippuvuorille kuvitteelliseen Fortituden tukikohtaan, 800 asukkaan arktiseen kaivoskaupunkiin, jossa sattuu epätavallisia kuolemantapauksia. Sarja on kuvattu enimmäkseen Islannissa sekä Britanniassa, ja siinä puhutaan englantia.
Sarjan keskeisiä henkilöitä ovat Fortituden šeriffi Dan Andersen (Richard Dormer), kuvernööri Hildur Odegard (Sofie Gråbøl), rikosetsivä Eugene Morton (Stanley Tucci) ja valokuvaaja Henry Tyson (Michael Gambon).
Kuvernööri suunnittelee alueelle jäätikköhotellia houkuttelemaan turisteja, mutta jäätiköltä löytyy mammutin jäännöksiä. Pian sen jälkeen tapahtuu ensimmäinen murha, jonka uhrina on geologi Charlie Stoddart (Christopher Eccleston). Hän oli tehnyt löydön, joka voisi estää hotellin rakennustyöt.
Sarjan ensimmäinen tuotantokausi sai myönteisen vastaanoton, ja sen päätyttyä huhtikuussa Sky Atlantic tilasi toisen tuotantokauden, joka julkaistiin vuonna 2017; kolmas kausi sai ensi-iltansa vuoden 2018 lopulla.
Päärooleissa 1. tuotantokaudella

| 0 | 1 | 2 |
| --- | --- | --- |
|  Richard Dormer  | … |  šeriffi Dan Andersen   |
|  Sofie Gråbøl  | … |  kuvernööri Hildur Odegard   |
|  Darren Boyd  | … |  Markus Huseklepp   |
|  Christopher Eccleston  | … |  professori Charlie Stoddart   |
|  Stanley Tucci  | … |  rikosetsivä Eugene Morton   |
|  Michael Gambon  | … |  luontovalokuvaaja Henry Tyson   |
|  Verónica Echegui  | … |  Elena Ledesma   |
|  Sienna Guillory  | … |  Natalie Yelburton   |
|  Björn Hlynur Haraldsson  | … |  poliisi Eric Odegard   |
|  Mia Jexen  | … |  poliisi Ingrid Witry   |
|  Alexandra Moen  | … |  poliisi Petra Bergen   |
|  Nicholas Pinnock  | … |  pelastuspalvelun lentäjä Frank Sutter   |
|  Jessica Raine  | … |  Julia ”Jules” Sutter   |
|  Luke Treadaway  | … |  Vincent Rattrey   |
Esitykset

Ensimmäisen tuotantokauden esitykset alkoivat Britanniassa 29. tammikuuta 2015 ja Suomessa 22. huhtikuuta 2015. Sarjan esitysoikeudet on myyty myös moniin muihin maihin yli sadalle TV-yhtiölle.
Toisen tuotantokauden esitykset alkoivat Isossa-Britanniassa 26. tammikuuta 2017 ja kolmannen kauden esitykset 6. joulukuuta 2018.
Aiheesta muualla

Yle Areena – Fortitude
Gaby Nestler

| Mitalit> Maa:   Itä-Saksa.Naisten maastohiihto.MM-kilpailut  | Mitalit> Maa:   Itä-Saksa.Naisten maastohiihto.MM-kilpailut  | Mitalit> Maa:   Itä-Saksa.Naisten maastohiihto.MM-kilpailut  | Maa:   Itä-Saksa> Naisten maastohiihto. |
| --- | --- | --- | --- |
|  Pronssia | Seefeld 1985 | 4×5 km viesti |  |
Gaby Nestler (s. 16. helmikuuta 1967) on saksalainen maastohiihtäjä, joka aktiiviurallaan edusti Saksan demokraattista tasavaltaa.
Nestler hiihti Seefeldin MM-kilpailuissa 1985 toisen osuuden DDR:n pronssijoukkueessa 4 × 5 kilometrin viestissä. Samojen kisojen 10 kilometrillä hän oli kuudestoista. Oberstdorfin MM-kilpailuissa 1987 hän sijoittui 20 kilometrillä kymmenenneksi ja viestissä neljänneksi. Hän saavutti nuorten MM-kilpailuissa pronssia 5 kilometrillä ja 3 × 5 kilometrin viestissä 1985 sekä 15 kilometrillä 1986.
Nestler sijoittui maailmancupin kokonaiskilpailussa kuudenneksi kaudella 1985−1986. Hän voitti tammikuussa 1986 Les Saisies'n 10 kilometrin kilpailun ja sijoittui toiseksi Nové Měston 20 kilometrillä.
Finn Lundström

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Düsseldorf ja München 1975 |  |  |
Finn Lundström (s. 4. heinäkuuta 1947 Kristiansand, Norja) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta vuoden 1975 MM-kilpailuissa, joissa Ruotsi saavutti pronssia. Lundström edusti seuratasolla Nybro IF:ää kausina 1968–1970, Timrå IK:ta kausina 1970–1975 ja 1981–1983 sekä Västra Frölundaa kausina 1975–1981.
Gaby López

López vuonna 2019
Maria Gabriela López Butron eli Gaby López (s. 9. marraskuuta 1993) on meksikolainen golfaaja.
López kilpaili LPGA:n alaisessa turnauksessa ensimmäistä kertaa vuonna 2009. Major-tourille hän osallistui ensimmäisen kerran vuonna 2012 Yhdysvaltain avoimessa turnauksessa, jolloin putosi toisen kierroksen jälkeen. Vuonna 2016 López osallistui ensimmäisen kerran kaikkiin viiteen major-tourin kilpailuun ollen parhaimmillaan 11. Yhdysvaltain avoimessa turnauksessa. Ensimmäisen turnausvoittonsa hän saavutti vuonna 2018, kun hän voitti Blue Bay LPGAn. Vuonna 2020 López sijoittui ensimmäisen kerran kymmenen parhaan joukkoon major-tourin kilpailussa, kun hän oli yhdeksäs Women's PGA Championshipissa. Lisäksi hän voitti Diamond Resorts Tournament of Championsin.
Huhtikuussa 2021 López oli LPGA:n rankingissa (Rolex Rankings) 59.
Ghana talviolympialaisissa 2010

Ghana osallistui Vancouverin talviolympialaisiin 2010 yhden miehen joukkueella. Osallistuminen talviolympialaisiin oli maan ensimmäinen. Kwame Nkrumah-Acheampong edusti maataan pujottelussa ja suurpujottelussa.
Euroopan uimaliitto

Eurooppalaisen vesiurheilun tunnus
Euroopan uimaliitto (lyh. LEN, ransk. Ligue Européenne de Natation) on Euroopan maiden uimaliittojen kattojärjestö, joka perustettiin Budapestissä vuonna 1926. Siihen kuuluu 50 kansallista uimaliittoa. LEN:in päämaja on Roomassa. Uinnin lisäksi LEN:in alaisuudessa toimivat vesipallo, taitouinti, ja uimahypyt. LEN toimii Kansainvälisen Uimaliitto FINA:n alaisuudessa.
Kilpailut

Uinnin pitkän radan Euroopan-mestaruuskilpailut (joka toinen vuosi)
Uinnin lyhyen radan Euroopan-mestaruuskilpailut (joka vuosi)
Vesipallon Euroopan-mestaruuskilpailut (joka toinen vuosi)
Mastersien Euroopan-mestaruuskilpailut (joka toinen vuosi)
Junioreiden Euroopan-mestaruuskilpailut (joka toinen vuosi)
Avovesiuinnin Euroopan-mestaruuskilpailut (joka toinen vuosi)
Alajärjestöt

Alankomaat – Koninklijke Nederlandse Zwembond
Albania – Albanian Swimming Federation
Andorra – Federació Andorrana de Natació
Armenia – Association of Water Kind of Sports of the Republic of Armenia
Azerbaidžan – Azerbaijan Swimming Federation
Belgia – Fédération Royale Belge de Natation
Bosnia ja Hertsegovina – Swimming Federation of Bosnia & Herzegovina
Espanja – Real Federación Española de Natación
Georgia – Georgian Aquatic Sports National Federation
Gibraltar – Amateur Swimming Association of Gibraltar
Islanti – Sundsamband Íslands
Italia – Federazione Italiana Nuoto
Itävalta – Verband Österreichischer Schwimmvereine
Irlanti – Swim Ireland
Israel – Igud ha-Sichaja be-Jisrael (איגוד השחיה בישראל)
Iso-Britannia – Amateur Swimming Association
Latvia – Latvijas Peldēšanas Federācija
Liechtenstein – Liechtenstein Swimming Association
Liettua – Lietuvos Plaukimo Federacija
Luxemburg – Fédération Luxembourgeoise de Natation et de Sauvetage
Kreikka – Fédération Hellénique Natation A. (Κολυμβητική Ομοσπονδία Ελλάδος)
Kroatia – Hrvatski plivački savez
Kypros – Cyprus Amateur Swimming Association
Malta – Aquatic Sports Association of Malta
Moldova – Water Kind of Sports Federation of the Republic of Moldova
Monaco – Fédération Monégasque de Natation
Norja – Norges Svømmeforbund Sognsveien
Pohjois-Makedonia – Plivačka Federacija na Makedonija (Пливачка Федерација на Македонија)
Portugali – Federação Portuguesa de Natação
Puola – Polski Związek Pływacki
Romania – Federația Română de Natație și Pentatlon Modern
Ranska – Fédération Française de Natation
Ruotsi – Svenska simförbundet
Saksa – Deutscher Schwimm-Verband
San Marino – San Marino Swimming Federation
Serbia  – Plivački savez Srbije
Slovakia – Slovenská plavecká Federácia
Slovenia – Plavalna zveza Slovenije
Suomi – Suomen Uimaliitto
Sveitsi – Fédération Suisse de Natation
Tanska – Dansk Svømmeunion
Tšekki – Český svaz plaveckých sportů
Turkki – Türkiye Yüzme Federasyonu
Ukraina – Federatsija plavannja Ukrajiny (Федерація плавання України)
Unkari – Magyar Úszó Szövetség
Valko-Venäjä – Swimming Federation of Belarus
Venäjä – All Russian Swimming Federation
Viro – Eesti Ujumisliit
Aiheesta muualla

LEN
Fonthill Abbey

| Fonthill Abbey Fonthill Abbey |
| --- | --- |
 Fonthill Abbey luoteesta nähtynä. John Rutterin piirros, 1823.
Sijainti:  Fonthill Gifford, Yhdistynyt kuningaskunta
Koordinaatit:  51°04′41″N 2°07′05″W﻿ / ﻿51.078138888889°N 2.1181388888889°W﻿ / 51.078138888889; -2.1181388888889
Tyylisuunta:  uusgotiikka
Suunnittelija:  James Wyatt
Valmistumisvuosi:  1796
Omistaja:  William Beckford, William Beckford (poliitikko) ja John Farquhar (en)
Rakennuttaja:  William Beckford
 fiFonthill Abbey 
  
Suuri sali. (Rutter, 1823.)
Pääkerroksen pohjapiirros. (Rutter, 1823.)
Fonthill Abbey lounaasta nähtynä. William Turnerin maalaus, 1799.
Fonthill Abbeyn jäänteet vuonna 2004.
Fonthill Abbey (”Fonthillin luostari”) oli englantilaisen eksentrikon ja miljonäärin William Beckford nuoremman kodikseen rakennuttama uusgoottilainen kartano. Rakennusta kuvaillaan usein katedraaliksi ja se oli tyylillisesti velkaa historialliselle kirkkoarkkitehtuurille, erityisesti läheiselle Salisburyn katedraalille. Kyseessä ei kuitenkaan ollut varsinainen tuomiokirkko, sillä Fonthill Abbey ei koskaan toiminut hiippakunnan pääkirkkona tai ylipäätään ollut uskonnollisessa käytössä, vaan se rakennettiin Beckfordin yksityisasumukseksi.
Rakennustyöt alkoivat 1795 ja valmistuivat vuoden 1812 tienoilla, mutta kiireisen aikataulun vuoksi rakennus jäi perustuksiltaan heiveröiseksi. Erityisesti tornin rakentamisessa oli ongelmia, ja se sortui rakennustöiden aikana toistuvasti ennen kuin siitä lopulta saatiin riittävän vankka. Rakennushankkeensa köyhdyttämänä Beckford myi Fonthill Abbeyn 1823. Kaksi vuotta myöhemmin torni luhistui lopullisesti, eikä alkuperäisestä rakennuksesta ole nykyään jäljellä kuin pieni osa.
Fonthill Abbey tunnettiin varsinkin 87-metrisestä tornistaan, joka oli koko Englannin korkein. Myös sisustus oli yltäkylläinen, ja rakennukseen oli koottu kymmenientuhansien niteiden kirjasto ja kulttuurihistoriallisesti arvokas taidekokoelma. Homoseksuaalisuuteensa liittyvien skandaalien vuoksi Beckford oli kuitenkin epäsuosittu henkilö, ja hän eli Fonthill Abbeyssä eristettyä elämää seuranaan lähinnä palvelusväkensä. Itämaisesta estetiikasta nauttinutta Beckfordia onkin ajoittain kuvailtu ”Fonthillin kalifiksi”.